[{"text_idx": "#000000", "text": "Prif gymeriad cyfres o straeon i blant yw Magi Ann, ac un o hoff gymeriadau plant bach Cymru. Hi hefyd yw masgot cenedlaethol holl Fentrau Iaith Cymru a\u2019i chalendr yn llawn trwy\u2019r amser gydag ymweliadau ag ysgolion, gwyliau, digwyddiadau ac eisteddfodau ar draws y wlad!"}, {"text_idx": "#000001", "text": "Ymddangosodd y cymeriadau annwyl \u2018Magi Ann a\u2019i Ffrindiau\u2019 ar dudalennau llyfrau du a gwyn a gafodd eu creu yn wreiddiol gan Mena Evans, a\u2019u darllen gan genedlaethau o blant gydol y 1970au a\u2019r 80au."}, {"text_idx": "#000003", "text": "Yn 2013, mewn ymateb i alw gan y gymuned leol wnaeth Mena gyd-weithio gyda Menter Iaith Fflint a Wrecsam wrth i ni gychwyn ar y gwaith o addasu\u2019r straeon a\u2019u hanimeiddio. Erbyn hyn mae 6 ap lliwgar rhyngweithiol ar gael i gefnogi plant 3-7 oed sydd yn dysgu darllen Cymraeg. Wedi\u2019u datblygu mewn partneriaeth a\u0302 Menter Iaith Fflint a Wrecsam, enillodd apiau Magi Ann y brif wobr yng Ngwobrau\u2019r Loteri Genedlaethol am y Prosiect Addysg Gorau ym Mhrydain Fawr."}, {"text_idx": "#000004", "text": "ddarllen y straeon ar eu pen eu hunain neu wrando ar leisiau yn eu hadrodd;\ngyffwrdd a\u0302 botwm i weld cyfieithiad o frawddegau neu ar eiriau unigol penodol i glywed sut i\u2019w ynganu;\nddefnyddio jig-sos, gemau geiriau a thudalennau lliwio i ychwanegu at yr hwyl ac atgyfnerthu\u2019r dysgu."}, {"text_idx": "#000005", "text": "Gallwch lawr lwytho\u2019r apiau, sydd bellach wedi eu lawrlwytho dros 400,000 o weithiau, AM DDIM o\u2019r AppStore a PlayStore i ffo\u0302n glyfar neu dabled, ar blatfform IOS ac Android."}]